**Ca un copil...**

*Emaanastasia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ca un copil...

Mă rătăcesc într-un glas de copil

unde șuieră tăcerea în gară

ca să plece să culeagă roadele timpului meu nesfârșit ...

Îmi pun la uscat clipa

și nu las vântul să o bată cu palma privirii,

dar aprind soarele cu focul inimii

și îi strâng lumina în piept

ca să mă conducă în cerurile pline cu îngeri.

Mamă! – Ca un copil mă urc pe colțul lunii și iată!

Aștept alte Căi Lactee ca să le sărut ramurile inimii,

dar Luceafărul serii, privește la mine cu jind!

Învață-mă, învață-mă

să pironesc dumnezeirea în cuvinte, ca să strig:

Cunună cu mine drumul infinitului

și lasă reper o stea

că m-am rătăcit în neantul de vise

unde s-au prins de braț Universurile.